钦定古今图书集成/明伦汇编/官常典/第311卷 > 佀锺
## 钦定古今图书集成/明伦汇编/官常典/第311卷 > 佀锺

按《明外史》本传：“锺字大器，郓城人。成化二年进士。授
御史，巡盐两淮，按浙江，还，掌诸道章奏。汪直讽锺劾
马文升，不可，被谮杖阙下。以御史王越荐，擢大理寺
丞，再迁右少卿。寇入大同，廷议遣大臣巡视保定诸
府，乃以命锺。居数月，即擢右副都御史，巡抚其地。河
间濒海民地为势家所据，锺夺还之。召为刑部右侍”
郎。丁内艰，僦运艘载母柩南还。督漕总兵官王信奏
之，逮下吏。会当路方逐尹旻党，而锺与旻为同乡，乃
贬二秩。为曲靖知府，改征州。复入为大理寺左少卿。
弘治三年以右副都御史巡抚苏、松诸府。所部灾，尽
心荒政。召为户部右侍郎，总督仓场。寻改吏部，进左迁右都御史。十三年进户部尚书。十五年上《天下会
计》之数，言：“常入之赋以蠲免渐减，常出之费以请，乞
渐增入。不足，当出正统前军国费省，小民输正赋而
已。自景泰至今，用度日广，额外科率。河南、山东边饷，
浙江、云南、广东杂办，皆昔所无。民已重困，无可复增。
往时四方丰登，边境无调发，州县无流移。今太仓无
储，内帑殚绌，而穴食穴费日加于前。愿陛下惕然省
忧，厚加损节，且敕廷臣共求所以足用之术。”帝乃下
廷臣议。议上十二事，其罢传奉穴官，汰内府滥收军
匠，清腾骧四卫勇士，停寺观斋醮，省内侍画工、番僧
供应，禁王府及织造滥乞盐引，令有司征庄田租，皆
权幸所不便者。疏留数月不下，锺乃复言之，他皆报
可。而事关权幸者，终格不行。奸商投外戚张鹤龄，乞
“以长芦旧引十七万免追盐课，每引纳银五分，别用
价买各场馀盐，如其数听其鬻贩。”帝许之。奸民倚贵
戚，援例乞两淮旧引至百六十万。锺等力持，皆不听。
自此盐法大坏，奸人横行，江湖官司无如何矣。东厂
侦事者发锺子受金事。锺屡疏乞休，命驰驿归。正德
时，刘瑾摭锺在部时事，至罚米者三。又数年卒。